Risto Tupamäki

Risto Kalle Olavi Tupamäki (17. maaliskuuta 1957 Petäjävesi – 15. toukokuuta 2019 Petäjävesi)Kuolinilmoitus. Keskisuomalainen 26.5.2019. s. 42 oli suomalainen ravivalmentaja ja raviohjastaja. 1970-luvulla uransa aloittanut Tupamäki saavutti ohjastajana lähes 2 000 voittoa. Suomenhevosiin keskittynyt Tupamäki voitti ravikuningattaren tittelin tammalla Uja vuonna 1998 ja ravikuninkuuden oriilla Costello vuonna 2018. Hänen muita suurkilpailuvoittojaan oli muun muassa Kylmäveristen Pohjoismaiden mestaruus, jonka Tupamäki voitti kolmasti vuosina 1979–1980 (Pelurkki) ja 2018 (Costello).

Risto Tupamäen isä oli tunnettu hevosmies ja järjestöihminen Tauno Tupamäki (1913–1987). Hänen poikansa Antti Tupamäki on raviohjastaja ja -valmentaja. ja veljensä Antero Tupamäki tunnettu hevosiin perehtynyt eläinlääkäri.

Tupamäki kuoli tapaturmaisesti toukokuussa 2019 ollessaan metsätöissä kotitilallaan Petäjävedellä.

 Lähteet 

 Aiheesta muualla 
Risto Tupamäki Suomen Hippoksen tietokannassa

Luokka:Suomalaiset raviohjastajat
Luokka:Suomalaiset ravivalmentajat
Luokka:Vuonna 1957 syntyneet
Luokka:Vuonna 2019 kuolleet